钦定古今图书集成/明伦汇编/闺媛典/第210卷 > 邓光远妻罗氏
## 钦定古今图书集成/明伦汇编/闺媛典/第210卷 > 邓光远妻罗氏

按《沙县志》：罗氏，邓光远妻。性贞朴，事舅姑惟谨。夫早
亡，子天羽甫三岁，氏年二十一，哀毁欲死。舅姑告其
父，使慰之，乃止。值世乱，避居贡川，氏预知祸至，促装
归里。族人甫筑砦，以守具未备，欲仍之贡川，氏曰：“众
志成城，彼处人心不一，难恃也。”不数月，寇果焚。贡氏
课天羽读书，发箧示曰：“此汝父手订者，吾保此于万”
险之中，今特付汝，每夜织组，与子共分一灯。未几，天
羽成，诸生食廪饩，登《壬子贤书》。